יערה זקס

יערה זקס (באנגלית: Ya'ara Saks; נולדה ב-9 במרץ 1973) היא פוליטיקאית קנדית ממוצא ישראלי המכהנת כשרה עמיתה לבריאות הנפש ולמניעת התמכרויות וכן כשרה במשרד הבריאות. היא נבחרה לבית הנבחרים של קנדה בבחירות ביניים ב-2020. זקס היא השרה הישראלית הראשונה בקנדה.

== פוליטיקה קנדית ==
זקס נכנסה לפרלמנט כנציגת המפלגה הליברלית של קנדה לאחר שזכתה בבחירות המשנה הפדרליות של מרכז יורק ב-26 באוקטובר 2020, לאחר התפטרותו של הנציג הקודם.<ref name=":1"></ref><ref name=":4" />

עם השבעתה כחברה בבית הנבחרים של קנדה, עלה מספר חברות הפרלמנט בקנדה ל-100, והן מהוות 30% מחברי הפרלמנט.<ref name=":2"></ref> זהו השיעור הגבוה ביותר של נשים בפרלמנט הקנדי מאז הווסדו.<ref name=":2" /><ref name=":4" />

בדצמבר 2021 מונתה זקס למזכירה פרלמנטרית של שר המשפחות, הילדים והפיתוח החברתי.<ref></ref>

בפברואר 2022, כשדיברה בבית הנבחרים על אישור "חוק חירום" בתגובה למחאת "שיירת החירות", טענה זקס כי "צְפו֗ר צְפו֗ר" ("honk honk" באנגלית), ביטוי ששימש את תומכי השיירה בהתייחסות לצופרי המשאיות, מייצג "ראשי תיבות של הייל היטלר", טענה שנתמכת על ידי פעילת אנטיפה ו-Urban Dictionary.<ref></ref><ref name=":0"></ref><ref name=":4" />

ביולי 2023 מונתה לשרה לבריאות הנפש והתמכרויות ולשרה במשרד הבריאות.<ref></ref>

בראיון לרשת ב' ב-2024 ציינה שהקשרים בין קנדה לישראל אינם דיפלומטיים בלבד, הם קשרי חברות ושותפות, ומאז השבעה באוקטובר 2023 יש פגישות קבועות עם השגריר הישראלי כדי לוודא שהתקשורת זורמת והצרכים מובנים.<ref name=":6" />

== עמדתה בנושא ישראל ==
זקס מתחה ביקורת חריפה על מדיניות ממשלת נתניהו ביחסה לאזרחי ישראל הערבים ועל חוק הלאום, והביעה את החשש שהוא מוביל את ישראל להיות "גזענית ביותר כלפי המיעוטים שלה ו... לא לראות את עצמה כאור ומקלט או בית עתידי למבקשי מקלט הנמלטים ממלחמה", וכן ביקרה את הרפורמה המשפטית בישראל.<ref name=":3"></ref><ref name=":4"></ref><ref></ref>

למרות חילוקי הדעות בינה לבין ממשלת הליכוד, זקס הצהירה כי היא "ציונית לא מתנצלת המאמינה בלהט במדינת ישראל" וכי היא מגנה את תנועת ה-BDS (חרם, הרחקה וסנקציות נגד ישראל), ומחשיבה אותה כאנטישמיות.<ref name=":4" /> היא אינה רואה סתירה בין היות ישראל מדינה יהודית להיותה מדינה דמוקרטית המגינה על כל אזרחיה, יהודים כערבים.<ref name=":3" /> מצטטת ממגילת העצמאות: "בלי הבדל דת גזע ומין".<ref name=":3" /> זקס אינה רואה בערבים את אויבי מדינת ישראל אלא מאמינה כי האויבים הם חמאס וחזבאללה.<ref name=":3" />

== ביוגרפיה ==
לזקס אזרחות כפולה, קנדית וישראלית.<ref name=":3" /><ref name=":4" /> משפחתה עלתה לישראל בשנות ה-30 של המאה העשרים.<ref name=":3" /> היא נולדה בטורונטו לאב ישראלי ועלתה לישראל ב-1995 בגלל תחושת ציונות ותקווה לשלום.<ref name=":3" /><ref name=":4" /> זקס למדה לתואר ראשון באוניברסיטת מקגיל, ולאחר מכן השלימה את התואר השני ביחסים בינלאומיים ודיפלומטיה באוניברסיטה העברית בירושלים. חזרה לקנדה ב-2006.<ref name=":4" /> לפני שנכנסה לפוליטיקה, זקס הייתה הבעלים של סטודיו ליוגה במרכז יורק (בקצה הצפוני של טורונטו) והייתה המנהלת של Trauma Practice for Healthy Communities, ארגון צדקה המתמקד בבריאות הנפש.<ref name=":1" /><ref name=":5"></ref>

זקס דוברת אנגלית, עברית וערבית.<ref name=":3" />

נשואה לישראלי דתי ולהם שתי בנות הלומדות בבית ספר יהודי אורתודוקסי.<ref name=":3" /><ref name=":5" />

== קישורים חיצוניים ==

* [https://www.canada.ca/en/government/ministers/yaara-saks.html ביוגרפיה של יערה זקס], אתר הפרלמנט הקנדי
* (הריאיון עצמו באנגלית)
== הערות שוליים ==

קטגוריה:פעילים ציונים בקנדה
קטגוריה:פוליטיקאיות קנדיות
קטגוריה:פוליטיקאים יהודים קנדים
קטגוריה:בוגרות אוניברסיטת מקגיל
קטגוריה:בוגרי אוניברסיטת מקגיל
קטגוריה:בוגרי האוניברסיטה העברית בירושלים
קטגוריה:בוגרות האוניברסיטה העברית בירושלים
קטגוריה:שרי ממשלת קנדה
קטגוריה:קנדיות שנולדו ב-1973
קטגוריה:קנדים שנולדו ב-1973